**СПИСЪК НА ДОПУСНАТИТЕ И НЕДОПУСНАТИТЕ КАНДИДАТИ ДО КОНКУРСА**

за длъжността: **„държавен експерт”- 1 щатна бройка;**

в отдел: **„Информационни технологии и киберзащита“;**

дирекция: **„Електронно правосъдие и регистри“;**

в: **Министерство на правосъдието.**

**Въз основа на преценката на представените от кандидатите документи конкурсната комисия реши:**

1. **Допуска до конкурс следните кандидати:**

|  |  |
| --- | --- |
| **Име, презиме и фамилия** | |
|  | Самет Хасан |
|  | Красимир Владимиров |

**Посочените допуснати кандидати трябва да се явят на тест на 24.11.2020 г. /вторник/ от 09.30 часа в сградата** **на Министерство на правосъдието,   
ул. „Славянска” № 1.**

**Интервюто с издържалите теста кандидати ще се проведе на 24.11.2020 г. /вторник/ от 13.30 часа в сградата на Министерство на правосъдието, ул. „Славянска” № 1.**

**II. Не допуска до конкурс следните кандидати:**

|  |  |  |
| --- | --- | --- |
| **Име, презиме и фамилия** | | **Причини за недопускане** |
| 1. | Еюб Еюбов | Не е предоставен документ за владеене на английски език, съгласно т. 5.4 от Обявлението; предоставените приложения към заявлението не удостоверяват продължителността на професионалния опит или придобит ранг, съгласно т. 1.3 от Обявлението; представените документи за придобито висше образование не съответстват на изискванията за професионална област, посочени в т. 2 от Обявлението. |
| 2. | Светлин Пелов | Представените документи не удостоверяват продължителността на професионалния опит или придобит ранг съгласно изискванията по т. 1.3 от Обявлението. |
| 3. | Златомира Ангелова | Не е предоставен документ за владеене на английски език, съгласно т. 5.4 от Обявлението. |

**ІІІ. Система за определяне на резултатите на участниците в конкурсната процедура:**

В съответствие с обявлението на Министерство на правосъдието начинът за провеждане на конкурсната процедура е:

1. решаване на тест;

2. интервю.

**1. Първи етап – решаване на тест**

Целта на теста е да се проверят знанията и уменията на всеки кандидат за справяне със задачи, свързани със задълженията на длъжността. За целите на конкурсната процедура се:

1. Разработват три варианта на тест, които се подпечатват с печата на Министерството на правосъдието и се запечатват в плик.

2. Всеки тест съдържа 30 въпроса, които са свързани с устройството и функционирането на администрацията и преките задължения на конкурсната длъжност.

3. На всеки въпрос са дадени по няколко варианта на отговор, от които само единият е верен.

4. Всеки верен отговор носи по 1 точка, т.е. максималният брой точки, които може да получи един кандидат е30 точки.

5. За успешно издържал теста се счита този кандидат, който има 20 или повечеточки и същият се допуска до следващия етап от конкурсната процедура.

6. Времето за решаване на теста е 60 минути.

7. Отговорите на въпросите от теста на всеки кандидат се проверяват от членовете на комисията.

8. Резултатите от теста ще се съобщават лично на всеки кандидат на 24.11.2020 г. в 13.15 часа в сградата на Министерство на правосъдието, гр. София, ул. „Славянска“ № 1.

**ІІ. Втори етап - интервю**

Целта на интервюто е да се прецени в каква степен кандидата притежава професионалните и деловите качества, необходими за изпълнението на длъжността.

1. За провеждането на интервюто комисията формулира въпроси, които се задават на всички кандидати.

2. Времето за провеждане на интервюто с всеки кандидат е до 20 минути.

3. Всеки член на конкурсната комисия преценява качествата на кандидата въз основа на неговите отговори по 5-степенна скала за съответните критерии и попълва формуляр, съгласно приложение № 5 към чл. 42, ал. 4 от Наредбата за провеждане на конкурсите и подбора при мобилност на държавни служители – за експертни длъжности.

4. Всеки член на конкурсната комисия определя резултата на съответния кандидат като изчислява средноаритметична величина от оценките на отделните критерии.

5. Общият резултат от интервюто на всеки кандидат е средноаритметична величина от оценките на членовете на конкурсната комисия.

6. За успешно издържал интервюто се счита този кандидат, на който оценката е не по-малко от **„4**”.

Съгласно чл. 34, ал. 3 от Наредбата за провеждане на конкурсите и подбора при мобилност на държавни служители, като взе предвид относителната тежест на теста и интервюто във връзка с преценката на качествата на кандидатите за заемането на конкурсната длъжност, конкурсната комисия определи коефициентите, с които ще се умножават резултатите на кандидатите, както следва: 1.

1. Коефициент **„3”,** с който се умножава общия резултат на кандидатите, получен при решаване на теста;

2. Коефициент **„5”,** с който се умножава резултатът на кандидатите при провеждане на интервюто.

**ПРЕДСЕДАТЕЛ НА КОНКУРСНАТА КОМИСИЯ: ………..……..…..….**

**ИВАН НУРКОВ**